טירופיטה

טירופיטה (יוונית: τυρóπιτα; מיוונית τυρó גבינה + πίτα מאפה) הוא מאפה גבינה פופולרי מהמטבח היווני. מכינים את הטירופיטה מבצק פילו, במילוי של גבינות כדוגמת פטה וקפלוטירי.

כאשר מכינים את המאפה עם גבינת קשר, מקובל לכנותו קסרופיטה ().

הטירופיטה דומה מאוד לספנקופיטה, מאפה פילו במילוי תרד.

היסטוריה 
על-פי מספר חוקרים, עוגת הפלסנטה שהייתה קיימת במטבח היווני העתיק, וכן צאצאיה מהמטבח הביזנטי, פלקונטס טטירומנוס ואן טיריטאס פלקונטס, הם אבותיו של מאפה הטירופיטה. השם פלסנטה עדיין משמש בשפה הרומנית ובשפה הארומנית למאפה דק במילוי גבינה.

לפי מקורות אחרים, ייתכן שמקורם של מאפים דומים הכוללים שכבות בצק מלחמי מחבת עם שכבות שנאפו על-ידי הטורקים במרכז אסיה לפני הגירתם לאסיה הקטנה בימי הביניים המאוחרים.

ראו גם 
בורקס
באניצה - מאפה גבינה בולגרי דומה, גם כן מבצק פילו
חצ'פורי - מאפה גבינה גאורגי
ספנקופיטה - מאפה מסורתי יווני מבצק פילו, במלית תרד ופטה
פילו

קישורים חיצוניים

הערות שוליים 

המטבח היווני
המטבח הבלקני
מאכלי גבינה
מאפים
מוצרי בצק עלים